alexandrainst/scandi-wiki huggingface dataset:
Etternamnet Voss

Voss (også Voß på tysk) er eit etternamn som kan stammar frå norsk, tysk eller engelsk.

Kjende namneberarar
 Alain Voss, franko-brasisliansk teikneserieskapar
 Andreas Voss eller Andreas Voß,
 botanikaren Andreas Voss (1857–1924), tysk botanikar, sakprosaforfattar
 sakprosaforfattaren Andreas Voss (f. 1963)
 skodespelaren Andreas Voss (f. 1970)
 psykologen Andreas Voß (f. 1972)
 Andreas Voss (eller Andreas Voß), musikar i musikkgruppa Fink
 musikaren Andreas Voss (f. 1978), tysk cellist
 Andreas Voss (f. 1979), tysk fotballspelar
 Andrew Voss (f. 1960), australsk sportsjournalist
 Arno Voss (1821–1888), USA-amerikansk politikar
 Barbara Voss (f. 1967), amerikansk arkaeolog
 Brandon Voss (f. 1978), amerikansk journalist
 Brett Voss (f. 1978), australsk fotballspelar
 Brian Voss (f. 1958), amerikansk bowlingspelar
 Carl Voss (1896–1947), amerikansk statist
 Catalin Voss (f. 1995), tysk oppfinnar
 Edward Groesbeck Voss, (1929-2012), amerikansk botanikar
 Ernst Voss (1842-1920), tysk skipsbyggar og medstiftar av skipsverftet Blohm+Voss
 Gilbert L. Voss (1918–1989), USA-amerikansk miljøvernar
 Hans-Erich Voss (1897–1969), tysk viseadmiral
 Heinrich Voes (d. 1523), ein av dei to fyrste lutherske martyrane
 Holger Voss, ein tysk internett-brukar saksøkt for ein sarkastisk kommentar om 11. september 2011-åtaket i New York by
 Johann Heinrich Voss (1751–1826), tysk diktar
 Julius von Voss (1768–1832), tysk forfattar
 Kurt Voss (f. 1963), USA-amerikansk filmskapar
 Peter Voss (f. 1897), tysk underoffiser og sjef for Auschwitz sine krematorium og gasskammer
 Richard Voss (1851–1918), tysk dramatikar og novelleforfattar
 Torsten Voss (f. 1963), tysk idrettsmann
 Victor Voss (1868–1936), tysk tennisspelar
 Vida de Voss, namibisk feminist og aktivist
 Werner Voss (1897–1917), tysk jagarflygar

Sjå òg
 Andreas Voss (fleirtyding)

Kjelder

Denne artikkelen bygger på «Voss (name)» frå  og «Andreas Voss» frå ,  den 18. juli 2020.  
 

Tyske slektsnamn
Norske slektsnamn
Engelske slektsnamn
Ain Sifni

Ain Sifni er hovudstaden i distriktet Sheikan i Nord-Irak. Innbyggjarane er hovudsakleg jezidiar. Det er ein av dei viktigaste, heilaga byane til jezidiane, og fungerer som hovudstade for dei. Byen er òg det administrative senteret i Shekhan-distriktet i Mosul guvernement.

Mange innbyggjarar flykta frå byen i 2014 då Den islamske staten kringsette byen.

Kjelder

Denne artikkelen bygger på «Ain Sifni» frå ,  den 17. juli 2020. 
 oppgav desse kjeldene:

Byar i Irakisk Kurdistan
Busetnader i Dohuk guvernement
Jesidiar i Irak
Churandy Martina

Churandy Martina () er ein friidrettsutøvar frå Willemstad på Curaçao i Dei nederlandske Antillane som sidan 2011 representerte Nederland i sprintløp.

Aktiv
Martina markerte under VM 2007 seg som ein av dei beste sprintarane i verda. Både på 100 m og 200 meter la han beslag på femteplassen. Året etter sette han personbeste med 9,93 sekund då han vart fjerdemann på 100-meteren i Beijing-OL. Berre dagar seinare sprang han i mål som andremann etter Usain Bolt i 200-meterfinalen, men vart diskvalifisert for å ha overskride banemarkeringa.

Etter Dei nederlandske Antillane vart oppløyst i 2010, representerte Martina Nederland. Under europameisterskapen 2012 vann han 200-meteren på tida 20,42 sekund framfor sin nye landsmann Patrick van Luijk. I den same meisterskapen vann dei to løparane, i lag med Brian Mariano og Giovanni Codrington gullmedaljen i 4 x 100 meter stafett. I dei olympiske leikane i London i august 2012 sette Martina nederlandsk 100-metersrekord med 9,91 sekund i semifinalane, for så å verte nummer 6 i finalen. På 200 meter kneip han femteplassen i OL. To veker etter sommarleikane sette han landsrekord på 200 m då han fekk notert 19,85 sekund i eit stemne i Lausanne.

Sommaren 2016 vann Martina EM-gull på 100 meter. Han sprang også fyrst over mål på 200 meter, men som Beijing-OL diskvalifisert for brot på banemarkeringa. Under OL i Rio de Janeiro vart han som i forrige Sommar-OL nummer 5 på 200 m. Den 25. august 2016 lukkast han forbetre sin landsrekord til 19,81 sekund i Lausanne.

Medaljar og plasseringar i internasjonale meisterskap
VM 2003 i Paris: Utslått i forsøka på 100 m (10,35=nr 33)
OL 2004 i Aten: Utslått i kvartfinalane på 100 m (10,24=nr 22)
VM 2005 i Helsinki: Utslått i kvartfinalane på 100 m (10,48=nr 21). Nr 6 i 4 x 100 m stafett (38,45)
VM 2007 i Osaka: Nr 5 på 100 m – 10,08, og på 200 m – 20,28
OL 2008 i Beijing: Nr 4 på 100 m – 9,93. Nr 8 på 200 m – diskvalifisert i finalen
VM 2009 i Berlin:  Utslått i kvartfinalane på 100 m (10,19=nr 17)
EM 2012 i Helsinki: Gull på 200 m – 20,42, og i 4 x 100 m stafett (38,34) 
OL 2012 i London: Nr 5 på 200 m – 20,00, nr 6 på 100 m – 9,94, nr 6 i 4 x 100 stafett (38,39)
EM 2014 i Zürich: Nr 4 på 200 m – 20,37. Utslått i semifinalane på 100 m (10,39=nr 9). Nr 5 i stafett (38,60)  
VM 2015 i Beijing: Utslått i semifinalane på 200 m (20,20=nr 10) og 100 m (10,09=nr 16)

EM 2016 i Amsterdam: Gull på 100 m – 10,07. Nr 8 på 200 m – diskvalifisert i finalen. Nr 4 i stafett (38,57)
OL 2016 i Rio de Janeiro: Nr 5 på 200 m – 20,13. Utslått i forsøka på 100 m (10,22=nr 26)
EM 2018 i Berlin: Nr 6 på 100 m – 10,16. Bronse i stafett (37,90). Utslått i semifinalane på 200 m (20,51=nr 10)
VM 2019 i Doha: Nr 8 i 4 x 100 m stafett (diskvalifisert i finalen)

Kjelder

Denne artikkelen bygger på «Churandy Martina» frå ,  den 18. juli 2020.  
Denne artikkelen bygger på «Churandy Martina» frå ,  den 18. juli 2020.  
 

Nederlandske friidrettsutøvarar
Sprintarar
Europameistrar i friidrett
Dawodiya

Dawodiya er ein assyrisk landsby i provinsen Dohuk i Irakisk Kurdistan i Irak.

Somme kjelder indikerer at landsbyen Dawodiyaof fanst i før-kristen tid, medan andre indikerer at han vart bygd i mellomalderen. Ei eldgammal kyrkje i landsbyen vart øydelagd av regimet til Saddam Hussein i 1988, i tillegg til 33 bustadhus, under Anfal-felttoget.

Kjelder

Denne artikkelen bygger på «Dawodiya» frå ,  den 18. juli 2020. 
 oppgav desse kjeldene:

Busetnader i Dohuk guvernement
Assyriske samfunn i Irak
Jelek

Jelek (kurdisk Gundê Çelkê, غوندى سلكا) er ein assyrisk landsby i Barwari-regionen i Irakisk Kurdistan i Amedi-distriktet i Dohuk guvernement. Han har kring 100 hus og ei historisk kyrkje som ligg opp i dalsida der byen ligg.

Kjelder 

Denne artikkelen bygger på «Jelek» frå ,  den 18. juli 2020. 
 oppgav desse kjeldene:

Assyriske samfunn i Irak
Busetnader i Dohuk guvernement
Amadiya

Amadiya (kurdisk Amêdî, ئامێدی, arabisk العمادية, assyrisk ܥܲܡܵܕܝܵܐ, Al-Emadiyah) er ein kurdisk by og populær feriestad langs ei sideelv til Store Zab i Dahuk guvernement i Irakisk Kurdistan. Byen ligg 1 400 meter over havet og er den nordlegaste byen i Irak.  

Historia i byen går så langt attende som det antikke Assyria og truleg òg før den tid.

Klima
Amadiya har eit heitt, sommarleg middelhavsklima (Köppen-klassifisering Csa) med korte, heite somrar, og lange, kjølige og våte vintrar.

Kjelder 

Denne artikkelen bygger på «Amadiya» frå ,  den 18. juli 2020. 
 oppgav desse kjeldene:

Bakgrunnsstoff 

Byar i Irakisk Kurdistan
Kurdiske busetnader
Busetnader i Dohuk guvernement
Distriktshovudstader i Irak
Vindfang

Vindfang er eit lite gjennomgangsrom i tilknyting til inngangsdøra til eit hus. Føremålet er å redusera varmetapet i huset, eller som ordet seier, hindra vinden å blåsa rett inn i bygningen. Rommet fungerer med andre ord som ei sluse og reduserer samstundes òg mengda skit og fukt som vert teke med inn i huset. 

Eit bislag utanfor inngangsdøra kan ha veggar og vera heilt innebygd, og dermed ha omtrent same funksjon som eit vindfang. 

Innan sjøfart vert vindfang òg nytta som eit annan namn på segl.

Kjelder 

Denne artikkelen bygger på «Vindfang» frå ,  den 18. juli 2020. 
 oppgav desse kjeldene: 
 
 

Rom
Bygningsdetaljar
Bislag

Bislag, òg kalla sval eller skott, er eit utbygg ved inngangsdørene på bustadhus. Funksjonen er dels å skjerma ytterdørene og dempa trekk frå dørene,  og dels å vera eit våtrom for å hengja av seg yttertøy og regntøy. 

I andre bygningsrettleiingar og -skildringar vert bislag brukt om eit gangrom inne i bygningskroppen, i tilknyting til kjøkeninngangen, men dette varierer.

Bislaget ved inngangsdøra var eit karakteristisk trekk ved treroms akershusstove. På Jæren var bislag vanleg på bustadhus på landbygda, men ikkje i bynære strøk. Nokre stadar vert bislag brukt om trappeavsatsen under ein svalgang. Frå Østerdalen er det kjend bislaget med eit innebygt rom over, kalla barfrø.

Ved gjenreisninga av Troms og Finnmark i 1945 vart det stilt krav om at alle hus skulle ha bislag, vindfang og gong, som altså vart oppfatta som tre ulike rom/funksjonar.

Ordet bislag kjem frå det nedertyske bislach - «det som er slått fast til noko anna». Bislag heiter på svensk ein farstukvist.

Kjelder 

Denne artikkelen bygger på «Bislag» frå ,  den 18. juli 2020.  
 

Rom
Waterclerk

Ein waterclerk er ei stilling innan skipsfart. Personen arbeider på land og har som oppgåve å gå ombord på skip som legg til kai for å ta i mot tingingar av proviant, bunkers og liknande.

Kjelder

Sjøfartsyrke
Yue-Kong Pao

Yue-Kong Pao 包玉剛 (), ofte kalla «Sir Y.K. Pao» eller berre «Y.K.», var grunnleggjar av World-Wide Shipping Group i Hongkong. I løpet av tjue år, frå det første skipet som vart skaffa i 1955, vart dette det desidert største shippingkompaniet i verda med over 20 millionar DWT (dødvekttonn). Ved å føresjå shippingkrisa i slutten av 1970-åra klarte han å kvitta seg av overkapasitet og selje unna den gjelda som knytte seg til skipa han selde, og spreidde interessene sine, særleg ved å kjøpa seg opp til ein kontrollerande aksjesandel i The Hongkong and Kowloon Wharf and Godown Company Limited, no kjent som Wharf (Holdings) og seinare Wheelock Marden. Han fekk store interesser i eigedomsmarknaden i Hongkong, shippingterminalane i byen, varesal, ferjer og trikkar.

Han hadde utmerka samband til politiske leiarar og vart viseformann for komiteen som byrja å førebu den nye lovgivinga i Hongkong for perioden etter 1997.

Kjelder 

Denne artikkelen bygger på «Yue-Kong Pao» frå ,  den 18. juli 2020.  
 

Hongkongkineserar
Folk frå Ningbo
Kinesiske forretningsfolk
Kolossalorden

Kolossalorden er ein arkitektonisk søyleorden med søyler eller pilastrar som strekkjer seg over to eller fleire etasjar, ofte i heile høgda til fasaden. Søyler i vanleg etasjehøgd kan flankera vindaugs- eller døropningar i kvar etasje mellom kolossalsøyler eller -pilastrar. Kolossalordenen kan gjera bruk av alle dei klassiske søyleordenane; dorisk, jonisk, korintisk osb. Systemet kom i bruk i renessansen, og eit tidleg døme er kyrkja Sant'Andrea i Mantova av Alberti, påbyrja i 1472. Michelangelo brukte kolossalsøyler i fasadane på Capitol i Roma, oppført frå 1564 til 1568. Kolossalordenen var særleg utbreidd i manierismen og barokken og blei teke opp igjen i historismen.

Kjelder

Denne artikkelen bygger på «Kolossalorden» frå ,  den 19. juli 2020.

Litteratur 

 Ahlstrand, Jan Torsten.; Arkitekturtermer. Lund: Studentlitteratur, 1976, ISBN 91-44-02852-0

Bygningsdetaljar
Søyler
Ana Dulce Félix

Ana Dulce Ferreira Félix () er ein portugisisk langdistanseløpar frå Guimarães som i 2012 vart europameister på 10 000 meter og i 2016 vann EM-sølv på same distansen.

Aktiv
Félix sigra i milløpet under europameisterskapen 2012 i Helsinki framom favoritten Joanne Pavey. Fire år seinare sette Félix personleg rekord på 10 000 meter med 31.19,0 då ho sprang inn til sølvmedalje i EM 2016 i Amsterdam, fire sekund føre bronsemedaljør Karoline Grøvdal.

Félix har elles utmerkt seg meir som terrengløpar enn baneløpar. Perioden 2010-13 sikra ho seg to individuelle VM-sølv og to individuelle VM-bronsar. Åra 2008, 2009 og 2010 vann Portugal og Félix gull i lagtevlinga i terrengløps-VM.

Medaljar og plasseringar i internasjonale meisterskap
VM 2009 i Berlin: Nr 13 på 10 000 m – 31.30,9
EM 2010 i Barcelona: Nr 9 på 10 000 m – 33.12,9
VM 2011 i Daegu: Nr 8 på 10 000 m – 31.37,0
EM 2012 i Helsinki: Gullmedalje på 10 000 m – 31.44,7, framom Joanne Pavey (31.49,0)
VM 2013 i Moskva: Nr 13 på 10 000 m – 32.36,7
EM 2014 i Zürich: Nr 12 på 10 000 m – 32.35,9
VM 2015 i Beijing: Nr 19 på 10 000 m – 32.26,0
EM 2016 i Amsterdam: Sølvmedalje på10 000 m – 31.19,0, bakom Yasemin Can (31.12,8)
OL 2016 i Rio de Janeiro: Nr 16 i maraton – 2.30.39

Kjelder

Denne artikkelen bygger på «Ana Dulce Félix» frå ,  den 19. juli 2020.  
 

Portugisiske friidrettsutøvarar
Langdistanseløparar
Europameistrar i friidrett
Portugisiske deltakarar under sommar-OL 2012
Friidrettsutøvarar under sommar-OL 2012
Portugisiske deltakarar under sommar-OL 2016
Friidrettsutøvarar under sommar-OL 2016
Rampinryttaren

Rampinryttaren er ein gresk ryttarstatue og eit av dei fremste døma på attisk kunst frå den arkaiske tida i Hellas. Han er datert til rundt 550 f.Kr. 
Statuen er utført i marmor og har spor av svart og raud måling.

Statuen har fått namn av at det kjende Rampinhovudet i Louvre i Paris viste seg å tilhøyra statuen. Hovudet blei funne ved Akropolis i Aten i 1877 og kjøpt av kunstsamlaren Georges Rampin. Han stilte det ut ved Verdsutstillinga i Paris i 1878 og skjenka hovudet til Louvre i 1896. Delar av kroppen til ryttaren og hesten blei funne ti år etter hovudet i ei grøft fylt med statuar som var blitt øydelagde under den persiske erobringa av Aten i 480 f.Kr. under Persarkrigane. Hovudet blei først samført med statuen i 1936 av arkeologen Humphry Payne.

Rampinryttaren er utstilt ved Akropolismuseet i Aten. Hovudet er ei gipsavstøyping. Det opphavlege hovudet er utstilt i Louvre saman med ei avstøyping av resten av statuen.

Ryttaren har mange eigenskapar knytte til den typiske arkaiske kouros-figuren, ein ung naken mann, men har fleire asymmetriske eigenskapar som bryt med desse konvensjonane.

Kjelder

Denne artikkelen bygger på «Rampinryttaren» frå , og «Rampin Rider» frå  den 19. juli 2020.

Bakgrunnsstoff
Nettside om hovudet ved louvre.fr (engelsk)

Antikke greske skulpturar
Ryttarstatuar
Marmorskulpturar
500-talet fvt.
Skulpturar i Hellas
Skulpturar i Louvre
Modellhest

Ein modellhest er ein modell av ein hest på same måte som modelljernbaner eller modellbilar. Dei er oftast i miniatyr, men skalaen varierer. Skilnaden mellom leikehestar og modellhestar er at modellhestar er tenkte å etterlikna røyndomen. Materiale varierer, i dag er ulike typar plaste vanleg, og i tillegg bruker ein framleis porselen. Modellhestar er ein hobby som er vanleg i USA. Han er òg stor i Tyskland og Storbritannia.

Kjelder

Denne artikkelen bygger på «Modellhäst» frå ,  den 19. juli 2020.

Bakgrunnsstoff 

 Svenska Modellhästföreningen (arkivert nettstad)

Hobbyar
Hestemodellar
Worldscale

Worldscale er eit felles system for fraktrater for lasta til ein oljetankar. Worldscale vart skipa i november 1952 av London Tanker Brokers’ Panel etter førespurnad frå British Petroleum og Shell for å få ein gjennomsnittleg totaltkostnad på frakt av olje frå ei hamn til ei anna ved hjelp av skip. Resultatet vart ein stor tabell. 

Den same skalaen vert nytta i dag, men vart slått saman med American Tanker Rate Schedule (ATRS) i 1969. I 2002 omfatta tabellen gjennomsnittskostnaden for 320 000 reiser med forskjellige kombinasjonar av ei last og ei utløpshamn til fem laster og ti utløpshamner. Worldscale vert produsert av Worldscale Association (NYC) Inc. for Amerika og Worldscale Association (London) Ltd. for resten av verda. Frakta for eit gjeve skip og reise vert normalt uttrykkt i prosent av den publiserte raten og er meint å reflektere etterspurnaden på fraktmarknaden på tida då prisen vart fastsett.

Kjelder

Denne artikkelen bygger på «Worldscale» frå ,  den 19. juli 2020. 
 oppgav desse kjeldene:

Bakgrunnsstoff
Worldscale Association

Sjøfrakt
Akter

Akter eller atter er eit namn på den bakre delen på eit skip, attanfor tvers, det vil seia alt som er bak midtskips. Ordet kjem frå nederlandsk på same måte som ei rekkje andre skipsuttrykk som vart teke opp i norsk språk medan Nederland var ein til dominerande handels- og sjøfartsnasjon i vår del av verda på 1600-talet.

Antonymet til akter er forut, og til sjølve akterenden eller akterspeilet er antonymet baugen.

Akterstamn er sambandet akterut mellom dei to sidene av eit fartøy med spiss akterende. På småbåtar er akterstamnen som regel ein litt krum, profilert planke av eik, som hudplankane er spikra eller skrudd til. 

Retninga midt akterover mot eit bestemt punkt vert kalla akterstevning.

Sjå òg 

 Baug
 Styrbord
 Babord
 Skipskonstruksjon

Kjelder

Denne artikkelen bygger på «Akter» frå ,  den 19. juli 2020.  
 

Maritime ord og uttrykk
Skipskonstruksjon
Baug

Baug (av norrønt baugr = bøygd eller ringforma kant, del av ein ring, boge (jf. Baufil)) vert i dag helst forstått som den fremste delen av eit skip eller ein båt. På store handelsskip vil dette tyda frå det punktet der den parallelle delen av lasteområdet byrjar å smalna av inn mot forstamnen.

Antonymet til baugen er akteren.

Typar 

Det finst fleire typar baugar. Av desse finn ein mellom andre:

Betalingsmiddel 
Baug vart i tidlegare tider brukt om ringforma ting og gjerne sett i samband med fordums betalingsmiddel i gull og sølv, som gjerne var forma som ringar eller spiralar som vart brote av (såkalte baugabrot) og brukt som betalingsmiddel. Ein kan difor òg kalla baug ei tidleg form for pengar.

Sjå òg 

 Styrbord
 Babord
 Akter
 Skipskonstruksjon

Kjelder

Denne artikkelen bygger på «Baug» frå ,  den 19. juli 2020.  
 

Historisk valuta
Skipskonstruksjon
Vassfartøykomponentar
NM i friidrett 2004

Noregsmeisterskapen i friidrett 2004, hovudmeisterskapen, vart avvikla i Florø dagane 6.–8. august 2004 med Florø Turn- og Idrettsforening som arrangør.

Kongepokalane vart tildelt diskoskastaren Grete Etholm og spjutkastaren Andreas Thorkildsen.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

5 000 m

10 000 m

100 m hekk

400 m hekk

3 000 m hinder

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kjelder

Denne artikkelen bygger på «NM i friidrett 2004» frå ,  den 19. juli 2020.  
 

Noregsmeisterskap i friidrett
Noregsmeisterskap i 2004
Sport i 2004
Idrettstilskipingar i Vestland
Idrett i Kinn
Pigg

Pigg eller skarp er eit ord som vert brukt om dei spisse romma under dekk i endane på eit fartøy. Er rommet heilt framme på fartøyet vert det kalla ein forpigg og ligg mellom baugen og kollisjonsskottet. Som regel vert dette brukt som ein vasstank, då kalla forpiggtank, men på seglbåtar er det gjerne nytta som lugarar for overnatting. Er det heilt akter på eit fartøy vert det kalla ein akterpigg eller akterskarp. 

Ordet kjem av det engelske ordet peak for spiss eller topp.

Kjelder

Denne artikkelen bygger på «Pigg» frå ,  den 19. juli 2020.  
 

Vassfartøykomponentar
Engelske ord og uttrykk
Dixie

Dixie, Land of Dixie eller Dixieland, er kallenamn på sørstatane i USA, særleg statane som tilhøyrde Sørstatskonføderasjonen. 

Opphavet til namnet er uklart. Det er blitt forklart som avleidd frå fransk dix, ‘ti’, etter ein 10-dollarsetel gjeven ut i Louisiana tidleg på 1800-talet som blei brukt i sørstatane. Han hadde den franske teksten Dix (ti) på baksida. Det kan også vera avleidd frå namnet til Jeremiah Dixon, som saman med Charles Mason målte og teikna opp Mason-Dixon-linja som skilde slavestatar frå frie statar.

I bruk
 Songen Dixie eller «I Wish I Was in Dixie» var ein av fleire uoffisielle nasjonalsongar for Sørstatskonføderasjonen.
 Jazzsjangeren Dixieland
 Countrypopgruppa Dixie Chicks
 Delstaten Alabama er blitt kalla «The Heart of Dixie»
 Songen «The Night They Drove Old Dixie Down» med The Band

Kjelder

Denne artikkelen bygger på «Dixie» frå , og «Dixie» frå  den 19. juli 2020.  
 

Kultur i USA
Regionar i USA
Great Plains

Great Plains («Dei store slettene») er eit stort område med prærie og steppe som ligg aust for Rocky Mountains i USA, Canada og Mexico.

Området dekkjer delar av dei amerikanske delstatane Colorado, Kansas, Montana, Nebraska, New Mexico, Nord-Dakota, Oklahoma, Sør-Dakota, Texas og Wyoming, og dei kanadiske provinsane Alberta, Manitoba og Saskatchewan. 

I Canada er nemninga prærie meir utbreidd, og regionen er gjerne kjend som dei kanadiske præriane eller berre «præriane».

Kjelder

Denne artikkelen bygger på «Great Plains» frå ,  den 19. juli 2020.  
 

 
Sletter
Regionar i USA
Kanadisk geografi
Meksikansk geografi
Nordamerikansk geografi
Drukning

Drukning er svikt i andinga som skjer som følgje av at munn og nase kjem under vatn eller ei anna væske. Drukning kan føra til død, sjukdom eller ikkje ha nokon langvarig konsekvens.

Kjelder

Bakgrunnsstoff 
 Norsk Helseinformatikk om drukning 

Bading
Dødsårsaker
Vatn
OGAE Second Chance Contest 2008

OGAE Second Chance Contest 2008 (OGAE SCC 2008) var den tjueandre gongen OGAE Second Chance Contest vart arrangert. Tevlinga vart halden i Stockholm i Sverige, etter at Sverige vann tevlinga i 2007, med songen «Cara Mia» av Måns Zelmerlöw.

For å kunne deltake i OGAE Second Chance Contest 2008, måtte ein ha delteke i ein av dei nasjonale finalane i Eurovision Song Contest 2008; men om eit bidrag hadde vunne ein nasjonal finale, kunne ikkje bidraget deltake i OGAE Second Chance Contest.

Tjueein land deltok i tevlinga. Belgia, Finland, Litauen og Russland returnerte til tevlinga. Nederland og Ukraina, som deltok i 2007, deltok ikkje i 2008-utgåva av OGAE Second Chance Contest.

Sverige vann OGAE Second Chance Contest for tolvte gong, med songen «Empty Room» av Sanna Nielsen.

Bidraga

Sjå òg 
 Eurovision Song Contest 2008
 Junior Eurovision Song Contest 2008

Referansar

Kjelder

Denne artikkelen bygger på «OGAE Second Chance Contest 2008» frå ,  den 16. juli 2020.  
 

OGAE Second Chance Contest etter år
Musikk i 2008
Akterkastell

Eit akterkastell er ein høg skanse bak mesanmasta og over akterspegelen på store seglskip, som karakkar, karavellar, gallionar og galeasar. Det husar vanlegvis kapteinslugaren, kanskje nokre ekstra lugarar og er krona med eit poopdekk, som på manovarar gav ei høg plattform som ein kunne skyte mot andre skip frå. Det var òg ein forsvarsplass om skipet vart borda. Det er vanlegare med ein forkastell, men denne er vanlegvis mykje mindre. 

Etter kvart som seglskipa utvikla seg, vart akterkastellet erstatta med kvarterdekk, som gjekk heile vegen fram til hovudmasta.

Kjelder

Denne artikkelen bygger på «Aftercastle» frå ,  den 19. juli 2020. 
 oppgav desse kjeldene:

Seglskipskomponentar
Akterutsegle

Akterutsegle er eit omgrep som tyder å segle frå. Det kan verte nytta om eit skip som blir passert av eit anna eller eit skip som vert fråsegla av ein konvoi. Det vert òg nytta når eit skip har segla frå ein sjømann som ikkje har nådd fram til avgang. 

I daglegtalen er det eit omgrep nytta om å bli uaktuell, til dømes at ein ikkje har følgd med på utviklinga innan eit område, som eit føretak som ikkje lenger kan konkurrere innan ein bransje fordi dei ikkje har utvikla ny teknologi.

Kjelder

Maritime ord og uttrykk
Anders Holte

Anders Nikolai Holte () var ein norsk los som gjorde pionerarbeid innan kystnavigasjon. I 1890-åra utvikla han ein navigasjonsmetode som gjorde det mogeleg å segle om natta langs norskekysten. Dette gjorde at det var mogeleg for Richard With å segle i kontinuerleg rutefart. Metoden hans bestod i å notere tid og stad for alle kursendringar. Då skipet seinare kom inn i ein tåkebanke kunne Holte følgje sine eigne observasjonar og føre skipet trygt fram. 

Holte var i 1892 kaptein for Haalogalands Dampskibsselskab og vart disponent i same selskapet frå 1903 til 1911. Holte var kystlos for Vesteraalske Dampskibsselskab frå 1911 til 1932.

Holte fekk Kongens fortenstmedalje i 1930. En bauta til minne om den driftige losen vart reist i Harstad sentrum i 1980.

Kjelder

Norske losar
Norske skipsførarar
Folk frå Harstad